Abdessattar Ben Moussa
Abdessattar Ben Moussa (Larabci: عبد الستار بن موسى) lauya ne dan Tunisiya kuma mai fafutukar kare hakkin bil'adama. Ya kuma kasance shugaban kungiyar kare hakkin dan Adam ta Tunisiya tsakanin shekarun 2011 da 2016. 

A ranar 23 ga watan Satumbar Shekarar 2011, a ranar karshe na babban taro na shida, karkashin jagorancin Mohamed Salah Fliss, an zabi Ben Moussa a matsayin shugaban kungiyar, a gaban Anouar Koussari kuma ya gaji Mokhtar Trifi, wanda bai wakilci kansa ba. 

A cikin shekarar 2016, Abdessattar Ben Moussa ya zama jakadan Ƙungiyar Lauyoyin Duniya (don Zaman Lafiya).

Tarihin Rayuwa 
A shekara ta 2009, Ben Moussa ya goyi bayan takarar Ahmed Néjib Chebbi a zaben shugaban kasa, tare da wasu mutane masu zaman kansu da suka hada da lauya kuma abokin hamayyarsa Ayachi Hammami da kuma mai rajin kare hakkin dan Adam Khemais Chammari.

A ranar 17 ga watan Janairu, 2011, an kafa "gwamnatin hadin kan kasa" bayan juyin juya hali. Bayan da aka kafa ta, ta dage haramcin da ya kasance har zuwa lokacin kan ayyukan gasar a kasar Tunisiya. 

Kungiyar Kare Hakkokin Dan Adam ta Tunusiya tana daya daga cikin reshe na hudu na tattaunawar kasa da suka lashe kyautar zaman lafiya ta Nobel na shekarar 2015 saboda nasarar da ta samu a aikin da ya kai ga gudanar da zaben shugaban kasa da na 'yan majalisar dokoki tare da amincewa da sabon kundin tsarin mulki a shekara ta 2014. 

A shekara ta 2017, shugaban Jamhuriyar Tunisiya ya nada Ben Moussa a matsayin mai shiga tsakani na gwamnati.

Kyauta 
Ben Moussa ya kasance daga cikin tawagar Tunisiya da ta lashe kyautar zaman lafiya ta Nobel ta shekara ta 2015. 

 Babban jami'in Order of the Republic (Tunisia)
 Kwamandan Legion of Honor, 
 Doctor na Daraja na Jami'ar Paris Dauphine. 

 Nobel Peace Prize, A ranar 10 ga Disamba, 2015 Ben Moussa da tawagar Tunisiya sun sami lambar yabo ta zaman lafiya ta Nobel.

Manazarta 
Rayayyun mutane